पंजाब के मुख्यमंत्री अमरिंदर सिंह के इस मुद्दे पर विदेश मंत्री सुषमा स्वराज को पत्र लिखने के बारे में पूछे जाने पर उन्होंने कहा कि वह पत्र की सामग्री को देखेंगे और तब उसपर टिप्पणी करेंगे। हालांकि, उन्होंने कहा कि भारत ने सरहद पार जाकर गुरुद्वारे का दर्शन करने के लिये सिख श्रद्धालुओं की खातिर सीमा को खोलने का मामला अतीत में पाकिस्तान के समक्ष उठाया है। कुमार ने कहा कि हमने पाकिस्तान से सुना है कि वे ऐसा करना चाहते हैं, लेकिन मुझे पाकिस्तान की तरफ से मिले किसी आधिकारिक पत्र की जानकारी नहीं है जिसमें उन्होंने कहा हो कि वे इस मामले पर हमारे साथ काम करने को उत्सुक हैं। श्रीलंका में राजनैतिक संकट के बारे में पूछे जाने पर कुमार ने कहा कि भारत हालात पर करीबी नजर रखे हुए है।